	Loyiha-smeta hujjatlarini tayyorlash uchun
_______-sonli shartnoma


	____._____.2026
	Qorovulbozor tumani


	“Buxoro neftni qayta ishlash zavodi” MChJ (kelgusi oʻrinlarda “Buyurtmachi” deb ataladi) nomidan ________-sonli ishonchnoma asosida faoliyat yurituvchi kapital qurilish bo’yicha direktor o’rinbosari S.B. Qahhorov bir tomondan, __________________ (keyingi oʻrinlarda “Bajaruvchi” deb ataladi) nomidan Ustav asosida ish yurituvchi direktor ********** ikkinchi tomondan quyida koʻrsatilgan obyekt boʻyicha texnik koʻrigidan oʻtkazish va loyiha-smeta hujjatlarini tayyorlash boʻyicha shartnoma tuzdilar:


	1. SHARTNOMA PREDMETI
1.1. __________202__yildagi _____-sonli tanlov bayonnomasiga asosan “________________” obyekti loyiha-smeta hujjatlarini ishlab chiqish va tayyorlashni Bajaruvchi oʻz zimmasiga oladi.
1.2. Buyurtmachi loyiha-smeta hujjatlarini ishlab chiqish uchun topshiriq berish, loyiha-smeta hujjatlarini tuzish uchun zarur boʻlgan dastlabki maʼlumotlarni berish, bajarilgan ishlarni qabul qilib olish belgilangan tartibda amalga oshiriladi.
1.3. Bajaruvchi loyiha-smeta hujjatlarini amaldagi tartib-qoidalar va meʼyorlarga rioya etgan holda ishlab chiqadi.
1.4. Bajariladigan ishlar tartibi, amalga oshirish muddatlari quyidagi tartibda:
- bajariladigan ishlar muddatining kalendar rejasi - 1-ilovaga muvofiq;
- asoslashtirilgan kelishuv bayonnomasi 2- ilovaga muvofiq;
- loyiha ishlarini bajarish smetasi – 3 ilova muvofiq belgilanadi va ushbu shartnomaning ajralmas qismi hisoblanadi.


	2. TARAFLARNING MAJBURIYATLARI 
2.1. Buyurtmachining majburiyatlari:
2.2. Bajaruvchiga shartnomada koʻzda tutilgan shartlar va tartiblar asosida toʻlovni amalga oshirish. 
2.3. Tayyor boʻlgan loyiha-smeta amaldagi qonunchilik hujjatlariga muvofiq ravishda qabul qilib olishni taʼminlash majburiyatini oladi.
2.5. Bajaruvchining majburiyatlari:
2.6. Bajaruvchi ishlarni texnik topshiriq va kelishilgan grafik asosida oʻz vaqtida sifatli bajarishni, Buyurtmachi bilan bajarilgan ishlarning (bosqichlarning) natijalarini kelishish;
2.7. Obyektning qurilish-montaj jarayonida mualliflik nazoratini olib borish ishlari amalga oshirishi shart;
2.8. Ushbu shartnoma boʻyicha Bajaruvchi oʻz majburiyatlarini ya’ni loyiha smeta hujjatlarni ShNK normalari talablari asosida bajarilgan bo’lmasa, Buyurtmachining talabiga ko’ra bir haftadan oshmagan muddatda, oʻz hisobidan qaytadan bajarish majburiyatini oladi.


	3. ISHLARNING TOPSHIRISH VA QABUL QILISH TARTIBI
[bookmark: _GoBack]3.1. Ishlar tugagandan soʻng Bajaruvchi buyurtmachiga ishlarni topshirish va qabul qilish dalolatnomasi bilan 3 nusxada loyiha-smeta hujjatlar toʻplamini qog’oz va elektron variantda tashqi xotira bilan topshiradi. Bajarilgan ish faqatgina ekspertiza tashkilotining ijobiy xulosalari "Ekspertiza xulosalarining yagona reyestri"dan ro’yxatga olingandan keyin Tomonlarning vakolatli vakillari tomonidan topshirish-qabul qilish dalolatnomasini imzolash yo’li bilan qabul qilinishi (topshirilishi) mumkin. Boshqa hujjatlar orqali bajarilgan ishlar qabul qilinmaydi (topshirilmaydi).
3.2. Buyurtmachi ishlarni qabul qilmasligining asosli rad javobini bergan holda zarur boʻlgan qoʻshimcha ishlarning ro’yxati va ularning bajarilish muddatlarini koʻrsatgan holda, ikki tomonlama dalolatnoma tuziladi.
3.4. Agar ishlarni bajarilish jarayonida uni davom ettirish maqsadga muvofiq emasligi aniqlansa, tomonlar 5 kun muddat ichida uni toʻxtatish bir-birini xabardor qilishi va 15 ish kunida ishlarni davom ettirish maqsadga muvofiq yoki muvofiq emasligi toʻgʻrisidagi masalani koʻrib chiqishi shart.
3.5. Tomonlardan biri mazkur shartnomada koʻzda tutilgan ishlarni toʻxtatish toʻgʻrisida yozma xabar bergan vaqt oʻzaro hisob-kitob qilish vaqti hisoblanadi.


	4. SHARTNOMA BAHOSI VA TOʻLOV TARTIBI
4.1. Shartnoma boʻyicha amalga oshiriladigan ishlarning bahosi qoʻshimcha qiymat soligʻi bilan – _______________ soʻmni tashkil etadi.
4.2. Buyurtmachi tomonidan bajarilgan ishlar uchun to’lov bajarilgan ish hajmi tomonlarning vakolatli vakillari tomonidan topshirish-qabul qilish dalolatnomasini imzolash yo’li bilan qabul qilingandan so’ng Bajaruvchining hisob fakturasi kelib tushgan kundan e’tiboran 90 kun ichida amalga oshiriladi.
4.3. “Buyurtmachi” shartnoma imzolangandan soʻng shartnoma bahosining 15% dan kam bo’lmagan miqdorida boʻnak (avans) toʻlovini amalga oshiradi.
4.5.  Bajaruvchi tomonidan barcha bajarilgan ishlar topshirilganligi to’g’risida taraflar o’rtasida ikki tomonlama topshirish-qabul qilish dalolatnomasi imzolangandan so’ng   Bajaruvchi tomonidan hisob faktura yuboriladi.
4.6. Shartnoma bo’yicha yakuniy hisob-kitob, umuman olganda, “Buyurtmachi” tomonidan 90 (to’qson) kalendar kun ichida bajarilgan ishlarni qabul qilish dalolatnomasi (bundan buyon matnda bajarilgan ishlar dalolatnomasi deb yuritiladi) asosida, oldindan to’lovni hisobga olgan holda amalga oshiriladi
4.7. Ishlar qiymati uzil-kesil hisoblanadi. Quyidagi hollarda:
-agar shartnoma qiymati bajarilgan ishlar qiymatidan yuqori bo’lsa, loyiha smeta hujjatlari belgilangan tartibda  tasdiqlangan ijobiy ekspertiza xulosasiga ko’ra O’zbekiston Respublikasi Adliya Vazirligida 2019 yil 9-noyabrda 3180-sonli davlat ro’yxatidan o’tkazilgan, O’zbekiston Respublikasi Qurilish Vazirining 2019 yil 19-avgustdagi 396-son “Loyiha-tadqiqot ishlarining qiymatini aniqlash tartibi haqida”gi buyrug’i bilan tasdiqlangan Nizomning tegishli ilovalari bo’yicha qayta hisob kitob qilinadi.
-ishlar qiymati koʻpaytirishga yengib boʻlmaydigan yaʼni (fors-major) holatlari sabab boʻlganda va ishlar Buyurtmachi tomonidan oʻzgartirilganda.


	5. TOMONLARNING JAVOBGARLIGI
5.1.Ushbu shartnoma boʻyicha majburiyatlarni taraflar bajarmaganda mazkur shartnomaning amaldagi talablari va Oʻzbekiston Respublikasi Qonun hujjatlariga muvofiq, shuningdek shaharsozlik normalari va qoidalariga muvofiqligi yuzasidan javob beradi.
5.2. Bajaruvchi loyiha-smeta hujjatlaridagi kamchiliklar uchun qurilish loyiha-smeta hujjatlarini belgilangan tartibda tasdiqlangunga qadar javob beradi. Loyiha-smeta hujjatlarida kamchiliklar aniqlangan taqdirda Bajaruvchi Buyurtmachining talabi bilan loyiha-smeta hujjatlarini o’z hisobidan qayta ishlab chiqadi. 
5.3. Shartnomaga tomonlar roziligi asosida, yozma ravishda oʻzgartirishlar va qoʻshimchalar kiritilishi mumkin.
5.4. Mazkur shartnoma boʻyicha nizo kelib chiqqan hollarda, tomonlar kelishuviga erishmagan taqdirda, qonunlarda belgilangan tartibda va iqtisodiy sudga murojaat qilishga haqlidir.
5.5. Buyurtmachi tomonidan dastlabki toʻlov va ishlarni topshirilganda shartlashilgan haqi kechiktirilgan har bir kun majburiyatlarning bajarilmagan qismining 0,1 foizi miqdorida Bajaruvchiga penya toʻlaydi, biroq bunda penyaning umumiy summasi bajarilmagan ishlar yoki koʻrsatilgan xizmatlar qiymatining 10 foizidan oshmasligi lozim.
5.6. Bajaruvchi tomonidan smeta hujjatlarini tayyorlash oʻz vaqtida bajarilmay majburiyatlar buzilgan boʻlsa Bajaruvchi Buyurtmachiga muddati oʻtkazib yuborilgan har bir kun uchun majburiyatlarning bajarilmagan qismining 0,5 foizi miqdorida penya toʻlaydi, biroq bunda penyaning umumiy summasi bajarilmagan ishlar yoki koʻrsatilmagan xizmatlar qiymatining 50 foizidan oshmasligi lozim.
5.8. Shartnoma muddatidan oldin bekor qilish taklifini bildirgan taraf 10 kun oldin muddatda ikkinchi tarafni xabardor qilishi lozim. Bunda taraflar oʻrtasida haqiqatda amalga oshirilgan ishlar boʻyicha belgilangan hujjatlar asosida toʻliq hisob-kitob qilingan holda amalga oshiriladi.
Bajaruvchining bajarilgan ishlari hajmidan yoki moliyaviy hisob-kitoblardan aniqlangan kamchiliklar natijasida Buyurtmachiga qaytariladigan mablagʻlar va boshqa toʻlovlar boʻyicha majburiyatlarni oʻz vaqtida bajarmasa, Buyurtmachi ushbu mablagʻlarni moliyalashtirish uchun ajratilgan mablagʻlar hisobidan chegirib qolish huquqiga ega. 
5.9. Mazkur shartnoma bilan nazarda tutilmagan taraflarning javobgarligi Oʻzbekiston Respublikasining amaldagi hujjatlariga muvofiq belgilanadi.


	6. KORRUPSIYAGA QARSHI QO’SHIMCHA SHARTLAR
6.1. Taraflar shartnoma tuzishda, shartnomaning amal qilish muddatida va ushbu muddat tugaganidan soʻng, shartnoma bilan bogʻliq korrupsiyaviy harakatlar sodir qilmaslikka kelishib oladilar.
6.2. Taraflar shartnomadagi korrupsiyaga qarshi qoʻshimcha shartlarda belgilangan korrupsiyaning oldini olish choralarini tan oladi va ularga rioya etilishi boʻyicha hamkorlikni ta’minlaydilar.
6.3. Har bir taraf shartnoma tuzilgan paytda bevosita oʻzi yoki uning ijroiya organlari, mansabdor shaxslari va xodimlari tomonidan shartnoma bilan bogʻliq munosabatlar yuzasidan qonunga xilof ravishda pul, moddiy qiymatliklar berilmaganligini, shartnoma tuzilishi evaziga norasmiy pul yoki boshqa moddiy qiymatliklar olinishiga yoʻl qoʻyilmaganligini, taklif etilmaganligini, ularni berishga va’da qilinmaganligini, shuningdek moddiy yoki har qanday turdagi imtiyoz, ustunliklar olinmaganligini (kelajakda bu turdagi harakatlarni amalga oshirishi mumkinligi haqida taassurot qoldirilmaganligini) kafolatlaydi.
Taraflar, ular tomonidan shartnoma doirasida jalb qilingan shaxslarning (yordamchi pudratchi tashkilotlar, agentlar va taraflar nazorati ostidagi boshqa shaxslarning) yuqoridagi harakatlarni sodir etmasligi yuzasidan oqilona choralar koʻradi.
6.4. Taraflar davlat xizmatchilari, siyosiy partiyalar, shuningdek oʻzlarining ijroiya organlari, mansabdor shaxslari va xodimlari tomonidan har qanday vaqt va shaklda quyidagi harakatlarni bevosita yoki bilvosita (shu jumladan, uchinchi shaxslar orqali)sodir etilishiga yoʻl qoʻymaydi: a) nazorat qiluvchi organlardan lisenziya va ruxsatnomalar olish,soliq solish, bojxona rasmiylashtiruvini amalga oshirish, sudda ish koʻrilishi, qonunchilik jarayoni va boshqa sohalarda qonunga xilof ravishda tijorat yoki boshqa tusdagi ustunlikka ega boʻlish yoki saqlab qolish maqsadida yuqoridagi shaxslar foydasiga yoki ular tomonidan moddiy yoki nomoddiy naf olishning taklif etilishi, va’da qilinishi, berilishiga; b) qonunga xilof ravishda olingan daromadlarning legallashtirilishiga, shuningdek, agar mulk jinoiy faoliyatdan olingan daromad ekanligi taraflarga ma’lum boʻlsa, uni oʻtkazish, mulkka aylantirish, yoxud almashtirish yoʻli bilan uning kelib chiqishiga qonuniy tus berish, bunday pul mablagʻlari yoki boshqa mol-mulkning asl xususiyatini, manbaini, turgan joyini tasarruf etish, koʻchirish usulini, pul mablagʻlariga yoki boshqa molmulkka boʻlgan haqiqiy egalik huquqlarini yoki uning kimga qarashliligini yashirishga; v) korrupsiyaga oid huquqbuzarlik sodir qilish uchun ta’magirlik qilish, undash, tazyiq oʻtkazish yoki tahdid qilish. Ushbu holat boʻyicha bir taraf ikkinchi tarafni hamda vakolatli davlat organlarini darhol xabardor qilishi shart.
6.5. Taraflar tovarlar, ishlar va xizmatlarni realizasiya qilish va oʻtkazishda bitimlar tuzish boʻyicha muzokaralar olib borishda, lisenziya, ruxsatnomalar va boshqa ruxsat etish xususiyatiga ega boʻlgan hujjatlarni olishda yoki ularning manfaatlarini koʻzlab boshqa harakatlarni amalga oshiruvchi taraflarning nazorati ostida boʻlgan va ular nomidan harakat qiladigan shaxslarga (shu jumladan, yordamchi pudratchilar, agentlar, savdo vakillari, distribyutorlar, huquqshunoslar, hisobchilar, ular nomidan harakat qiluvchi boshqa vakillarlarga) nisbatan quyidaagi harakatlarni amalga oshirishlari shart: - korrupsiyaviy harakatlarga yoʻl qoʻyib boʻlmasligi va korrupsiyaviy harakatlarga nisbatan murosasiz munosabatda boʻlishi shartligi haqida koʻrsatmalar va tushuntirishlar berish; - ulardan korrupsiyaviy harakatlarni amalga oshirish uchun vositachi sifatida foydalanmaslik; - ularni faqat taraflarning oddiy kundalik faoliyati jarayonidagi ishlab chiqarish zarurati doirasidan kelib chiqib ishga jalb qilish; - ularga qonunchilik doirasida amalga oshirgan xizmatlari uchun belgilangan haq miqdoridan asossiz ravishda ortiqcha toʻlovlarni amalga oshirmaslik.
6.6. Taraflar ularning nazorati ostida boʻlgan va ular nomidan harakat qiladigan shaxslar tomonidan korrupsiyaga qarshi qoʻshimcha shartlarda belgilangan majburiyatlar buzilganligi holatlari haqida xabar berilganligi uchun ularga tazyiq oʻtkazilmasligini kafolatlaydilar.
6.7. Agar bir tarafga boshqa tarafning korrupsiyaga qarshi qoʻshimcha shartlarning 6.4- va 6.5-bandlarida belgilangan majburiyatlarni buzilishiga yoʻl qoʻyilganligi ma’lum boʻlib qolsa, ikkinchi tarafni bu haqda zudlik bilan xabardor qilishi va ushbu tarafdan oqilona muddat ichida tegishli choralar koʻrilishini va amalga oshirilgan ishlar yuzasidan unga xabardor qilishini talab qilishi shart. Tarafning talabi boʻyicha ikkinchi taraf tomonidan qoidabuzarliklarni bartaraf qilish boʻyicha oqilona muddat ichida tegishli choralar koʻrilmagan yoki koʻrib chiqish natijalari haqida xabardor qilmagan taqdirda, ushbu taraf zararni toʻliq qoplab berishni talab qilishga haqli.


	7. FORS-MAJOR VA NIZOLARNI HAL QILISH TARTIBI
7.1. Taraflar ixtiyoriga bogʻliq boʻlmagan, ularni oldindan bilish yoki oldini olish imkoniyati boʻlmagan holatlar (yengib boʻlmas kuch), epidemiya va h.k. oqibatida majburiyatlarni bajarmaganlik yoki lozim darajada bajarmaganlik uchun taraflardan birortasi ikkinchi taraf oldida javobgar boʻlmaydi.
7.2. Ushbu shartnoma boʻyicha yoki u bilan bogʻliq holda taraflar oʻrtasida kelib chiqadigan barcha nizolar va ziddiyatlar muzokaralar olib borish yoʻli bilan hal etiladi.
7.3. Muzokoralar olib borish yoʻli bilan ziddiyatlarni hal qilishga erishilmagan taqdirda, mazkur shartnomaning tuzilishi, uning shartlarini oʻzgarishi, buzilishi, ijro etilishi, bekor boʻlishi, tugatilishi va haqiqiyligi yuzasidan kelib chiquvchi barcha nizolar, kelishmovchiliklar va talablar iqtisodiy sudda yoki hakanlik sudda koʻrib chiqiladi. 

8. SHARTNOMANI O’ZGARTIRISH VA BEKOR QILISH TARTIBI

8.1. Ushbu Shartnoma shartlari Tomonlar tomonidan o’zaro kelishuv asosida ushbu Shartnomaga qo’shimcha bitimni imzolash orqali o’zgartirilishi mumkin.
8.2. Ushbu Shartnoma Tomonlar tomonidan o’zaro kelishuv asosida yoki ushbu Shartnomada nazarda tutilgan hollarda bekor qilinishi mumkin.
8.3. Agar "Bajaruvchi" ushbu Shartnoma bo’yicha o’z majburiyatlarini bajarmasa, bu ishning uzrli sabablarsiz o’ttiz kalendar kundan ortiq kechikishiga olib keladigan bo’lsa, ushbu Shartnoma "Buyurtmachi" ning talabiga binoan bekor gilinishi mumkin.
8.4. Agar "Bajaruvchi" Shartnoma doirasidagi majburiyatlarini lozim darajada bajarmasa va shu sababli kalendar rejasiga asosan ishlarni topshirish 30 ish kunidan ortiq muddatga uzrli sabablarsiz kechiksa ushbu Shartnoma «Buyurtmachi» tashabbusi bilan bekor qilinishi mumkin.
8.5. Shartnoma bekor qilingan tagdirda, Tomonlar Shartnoma bekor qilingan kundan boshlab 10 (o’n) kalendar kun ichida Shartnoma bekor qilingan kundan oldin vujudga kelgan majburiyatlarini to’lashlari shart, bunda "Buyurtmachi" tomonidan oldindan to’langan, ammo tugallanmagan ishlarning qiymati "Buyurtmachi" ga qaytariladi.
          8.6. Mazkur shartnomani “Buyurtmachi” tomonidan bir tomonlama tartibda bekor qilishga O’zbekiston Respublikasi  qonun hujjatlarida va ushbu shartnomada nazarda tutilgan hollarda yo’l qo’yiladi.


	9. SHARTNOMANING AMAL QILISH MUDDATI
9.1.  Mazkur shartnoma taraflar tomonidan tuzilgan imzolangan zahoti kuchga kiradi va 2026 yil “31” Dekabrgacha amal qiladi.
9.2.  Shartnoma muddatining tugashi taraflarni javobgarlikdan ozod etmaydi.



	
10. TOMONLARNING MANZILLI VA HISOB RAQAMLARI

